سید محمد انظر شاہ کشمیری

محمد انظر شاہ کشمیری (1927 – 2008ء) ایک بھارتی دیوبندی عالم دین، دارالعلوم وقف دیوبند کے بانیان میں سے ایک اور جامعہ امام محمد انور شاہ، دیوبند کے بانی تھے۔

 سوانح 
کشمیری 6 دسمبر 1927 کو دیوبند میں پیدا ہوئے۔ ان کے والد انور شاہ کشمیری ایک عظیم محدث تھے۔ کشمیری دار العلوم دیوبند سے فارغ التحصیل ہوئے, جہاں انھوں نے اعزاز علی امروہوی اور حسین احمد مدنی سے تعلیم حاصل کی۔

محمد طیب قاسمی کے بیٹے محمد سالم قاسمی کے ساتھ انظر شاہ کشمیری نے 1982ء میں دار العلوم وقف دیوبند قائم کیا۔ بعد میں 1997ء میں انھوں نے اپنے مرحوم والد انور شاہ کشمیری کی یاد میں جامعہ امام محمد انور شاہ دیوبند قائم کیا۔
کشمیری کو 2004 میں اتر پردیش کانگریس کا نائب صدر منتخب کیا گیا تھا۔ عربی زبان و ادب کے میدان میں ان کی خدمات کے لیے انھیں 2003ء میں صدارتی ایوارڈ سے بھی نوازا گیا تھا۔ 

 وفات اور وراثت 
کشمیری کچھ سالوں سے دل اور گردے کی تکلیف میں مبتلا تھے اور دہلی کے سر گنگا رام ہسپتال میں زیر علاج تھے۔ 26 اپریل 2008ء بہ روز ہفتہ؛ دہلی میں ان کا انتقال ہو گیا۔

انھیں دیوبند میں اپنے والد انور شاہ کشمیری کی قبر کے پاس سپرد خاک کر دیا گیا اور اپنے پیچھے انھوں نے بیوی کے علاوہ چھ بیٹیاں اور ایک بیٹا احمد خضر شاہ کشمیری چھوڑا، احمد خضر جامعہ امام محمد انور شاہ، دیوبند کے موجودہ مہتمم ہیں۔

 قلمی خدمات 
انظر شاہ کشمیری کی بعض کتابوں کے نام درج ذیل ہیں:
 تقریر شاہی (تفسیر)
 الفیض الجاری (عربی)
 اسمائے حسنی کی برکات
 نوادرات امام کشمیری
 تذکرۃ الاعزاز (اعزاز علی امروہی کی سوانح عمری)۔
 لعل و گل
 نقش دوام
 خیر المجالس

 حوالہ جات 

 مزید دیکھیے 
 جامعہ امام محمد انور شاہ
 فضیل احمد ناصری
 محمد یامین قاسمی

زمرہ:1927ء کی پیدائشیں
زمرہ:2008ء کی وفیات
زمرہ:احناف
زمرہ:بھارت کے سنی علما
زمرہ:دیوبندی شخصیات
زمرہ:دار العلوم دیوبند کے فضلا
زمرہ:ماتریدی شخصیات
زمرہ:ویکی ڈیٹا سے مطابقت رکھنے والی مختصر تفصیل